Neðanjarðarbyrgi ekki lengur örugg fyrir börn í Aleppo Börn í Aleppo í Sýrlandi eru í svo mikilli hættu vegna sprengjuárása að þau geta ekki hætt á að fara í skóla sem hafa verið færðir neðanjarðar . Á sama tíma lifa þau í stöðugum ótta við að lenda í sprengjuárásum harðnandi átaka stjórnarhersins gegn uppreisnarmönnum sem eiga sér stað með stuðningi Rússa og Írana . Ástandið í borginni er verra en nokkru sinni á þeim fimm árum sem liðin eru frá upphafi átakanna . Barnaheill – Save the Children styðja 13 skóla í austurhluta Aleppo . Starfsemi átta þeirra var flutt neðanjarðar á síðstu tveimur árum til að vernda börnin frá sprengjuárásum sem hafa verið daglegt brauð . Með notkun svokallaðra jarðskjálftasprengja , sem bora sig niður um allt að fimm metra áður en þær springa , eru jafnvel kjallarar skólanna í hættu . Ómar * skólastjóri í austurhluta Aleppo segir að foreldrar séu hræddir við að senda börnin í skóla ; „ Nemendurnir búa við svo mikinn ótta og þjáningar á svo mörgum sviðum að það bitnar á líkamlegri og andlegri getu þeirra til daglegra athafna . Einbeiting við nám er sérstaklega erfið við þessar aðstæður . ” „ Einungis hljóðið í þessum nýju sprengjum skapar hrylling og ótta sem er engu líkur . Eyðileggingarmátturinn er svo mikill . Svona sprengja eyðileggur kjallara og neðanjarðarbyrgi og byggingarnar eyðileggjast alfarið , ekki bara að hluta . ” Jarðskjálftasprengjurnar eru hannaðar til að eyðileggja hernaðarmannvirki . Máttur sprengingarinnar neðanjarðar er það mikill að hún skilur eftir sig gíg . Sprengjurnar hafa hræðileg áhrif á íbúðasvæði , þær drepa og limlesta fólk sem hélt að það væri öruggara í kjöllurum . Notkun þessara sprengja í Aleppo er hugsanlega stríðsglæpur . Á síðustu fimm dögum hafa meira en 300 börn látið lífið eða slasast í austurhluta Aleppo . Með tilliti til hættunnar sem börnin búa við jafnvel á sínum eigin heimilum , er ekki öruggt að hafa skóla opna . Skólana skortir einnig nauðsynjar á borð við eldsneyti til að lýsa og hita kjallarana , þá skortir vatnsbirgðir , b & aeli